പഴശ്ശിയിലേക്ക് രണ്ട് ദിവസം പ്രവേശനം നിരോധിച്ചു ഇരിട്ടി: അതിതീവ്ര മഴയെ നേരിടാന് താലൂക്കിലും പ്രാദേശിക ഭരണകേന്ദ്രങ്ങളിലും മുന്കരുതല് നടപടികള് ശക്തമാക്കി. പഴശ്ശി വിനോദസഞ്ചാരകേന്ദ്രത്തിലേക്കുള്ള പ്രവേശനം രണ്ടുദിവസത്തേക്ക് നിരോധിച്ചു.പുഴയുടെയും തോടിന്റെയും ഇരുകരകളിലും താമസിക്കുന്നവര് അതിജാഗ്രത പാലിക്കണമെന്നും മുന്കരുതലായി സുരക്ഷിതമായ മറ്റ് സ്ഥലങ്ങളിലേക്ക് മാറിത്താമസിക്കണമെന്നും നിര്ദേശിച്ചു. നഗരസഭയില് ദുരന്തനിവാരണ ഹെല്പ്പ് ഡെസ്ക്കും ആരംഭിച്ചു. നഗരസഭാ ചെയര്പേഴ്സണ് കെ. ശ്രീലതയുടെ അധ്യക്ഷതയില് ചേര്ന്ന യോഗത്തില് കൗണ്സില് അംഗങ്ങള്, പോലീസ്, റവന്യൂ, ആരോഗ്യപ്രവര്ത്തകര്, സന്നദ്ധപ്രവര്ത്തകര് തുടങ്ങിയവര് യോഗത്തില് സംബന്ധിച്ചു.The post പഴശ്ശിയിലേക്ക് രണ്ട് ദിവസം പ്രവേശനം നിരോധിച്ചു first appeared on MalayalamExpressOnline.